สวัสดีดีค่ะ คือหนูอยากจะปรึกษาช่วงนี้หนูร้องไห้มา5-6เดือนแล้วค่ะ เดือนที่11-12หนักสุดเลยค่ะร้องไห้แทบจะทุกวันมีครั้งนึงเคยจิตหลุดหน่อยๆพูดกับตัวเองทำไมทำไมละก็จะเอาหวีมากรีดแขน ถัดๆมาหน่อยฝันผวาตื่นมาร้องไห้สั่นไปหมดหวาดระแวง เริ่มจะสิ้นเดือน12ใจหวิวใจลอยไปหมดคิดไม่อยากอยู่คิดว่าโลกนี้ไม่เหมาะกับเราเลยแต่พอดึงสติกลับมาได้ก็ปกติร่าเริ่ง ช่วงนี้ก็รู้สึกแทบจะไม่อยากคุยกับใครเลยแทบจะไม่มีแรงทำอะไร ทรมานไปหมดหนูอยากจะเลิกจากอาการแบบนี้สักทีหนูไม่รู้เลยว่าตัวเป็นอะไร
สวัสดีค่ะ อาการร้องไห้บ่อยๆ รู้สึกใจลอย ไม่มีสมาธิจะทำอะไร ไม่อยากมีชีวิตอยู่ หมดแรงนั้น อาจจะเกิดจากความเหนื่อยล้า ความเครียด ความกังวลในการใช้ชีวิต ภาวะซึมเศร้า โรคซึมเศร้าโดยควรสังเกตอาการที่จะเข้าข่ายว่าเป็นโรคซึมเศร้า เพราะเป็นโรคที่ควรได้รับการประเมินและการดูแลโดยแพทย์การจะวินิจฉัยว่าเป็นโรคซึมเศร้าหรือไม่นั้น ผู้ป่วยมักมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการต่างๆดังกล่าวมา เข้าข่ายว่าจะเป็นโรคซึมเศร้าได้ ควรไปพบแพทย์เพื่อตรวจเพิ่มเติมต่อไป ในเบื้องต้นพยายามทำใจให้สบาย หาเรื่องที่ชอบทำเพื่อเบี่ยงเบนความสนใจ พูดคุยกับคนที่ไว้ใจได้เพื่อระบายอารมณ์หรือความรู้สึก